3 priedas
TiekėjO kvalifikacijos reikalavimai 
1. Tiekėjo kvalifikacija turi atitikti šiame priede nustatytus reikalavimus. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje, 1 - 2 punktuose nustatytus reikalavimus ir pateikti nurodytus dokumentus.
3. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.

1 lentelė
	Eil. Nr.
	Reikalavimai
	Atitiktį reikalavimams patvirtinantys dokumentai, duomenys ir informacija

	1.
	Tiekėjas per paskutinius 3* metus (iki pasiūlymų pateikimo termino pabaigos) turi būti tinkamai suteikęs informacinės sistemos sukūrimo (modernizavimo) ar priežiūros paslaugų, kurių vertė ne mažesnė kaip 15.000,00 Eur su PVM (neskaičiuojant techninės įrangos ir programinės įrangos licencijų vertės dalies).
Pastaba. Jeigu paslaugos buvo teikiamos kartu su kitais ūkio subjektais, pažymoje turi būti nurodyta ir bus vertinama informacija apie teikėjo atskirai įvykdytą paslaugų dalį, o ne visas įvykdytų paslaugų objektas.
* Paslaugos gali būti pradėtos teikti anksčiau, nei prieš 3 metus, tačiau paslaugų suteikimo terminas (data) turi patekti 3 metų laikotarpį, skaičiuojant nuo paskutinės pasiūlymų pateikimo termino dienos.
	Teikėjo per paskutinius 3 metus suteiktų paslaugų, atitinkančių šį  kvalifikacijos reikalavimą, sąrašas, parengtas pagal pirkimo sąlygų 5 priedą „Informacija apie Teikėjo suteiktas paslaugas“.
Taip pat privaloma pateikti užsakovo patvirtintą pažymą, kuri įrodo, kad teikėjo suteiktos paslaugos yra tinkamai įvykdytos ir atitinka reikalavimus dėl įvykdytos sutarties (suteiktų paslaugų) objekto  ir vertės.
Pažymoje turi būti nurodyta: paslaugų vykdymo datos (mėnesio tikslumu), suteiktų paslaugų aprašymas (pavadinimas), iš kurio būtų galima nustatyti atitikimą keliamiems reikalavimams, įgyvendintų paslaugų faktinė vertė eurais su PVM, informacija apie tinkamą (sėkmingą) įsipareigojimų vykdymą.


	2.
	Tiekėjas turi turėti ar gali pasitelkti 2.1–2.2 papunkčiuose nurodytą kvalifikuotą personalą, galintį suteikti reikalaujamas paslaugas.
Pirkimo vykdytojas nurodo reikalaujamas kompetencijas, o tiekėjas pateikia minimalų reikalaujamas kompetencijas galinčių atitikti asmenų skaičių. Vienas specialistas gali būti siūlomas į kelias pozicijas, jeigu specialisto kvalifikacija atitinka toms pozicijoms keliamus reikalavimus.
	1) Specialistų sąrašas (parengtas pagal pirkimo sąlygų 4 priedą) ir gyvenimo aprašymai (CV) (parengti pagal pirkimo sąlygų 4 priedą), kuriuose turi būti pateikta informacija apie atitikimą reikalaujamiems kriterijams;
2) Specialistų kvalifikaciją patvirtinantys dokumentai,	nurodyti 2.1–2.2. papunkčiuose. Dalyvavimo kursuose, mokymuose ar seminaruose sertifikatai nėra tinkami. Turi būti išlaikytas egzaminas atitinkamai  kvalifikacijai įgyti. Egzaminas, kai nėra užtikrintos asmens autentifikavimo priemonės, yra netinkamas.
Sertifikatų lygiavertiškumą turi įrodyti Tiekėjas.

	2.1.
	Projekto vadovas, turi turėti:
1) patirtį per paskutinius 3 metus vadovaujant bent 1  baigtam  informacinės sistemos kūrimo ir/ar modernizavimo ir/ar priežiūros projektui/sutarčiai;
2) patvirtintą	kvalifikaciją	projektų valdymo srityje.
	1) gyvenimo aprašymas (parengtas pagal pirkimo sąlygų 4 priedą);
2) galiojantis PMP ar CompTIA Project+ ar Prince2 arba  kitas lygiavertis tarptautiniu mastu pripažįstamas sertifikatas.

	2.2.
	Programuotojas, turi turėti:
1) per paskutinius 3 metus ne mažesnę nei 1 metų patirtį, programuojant informacines sistemas PHP kalba (bendra darbo patirtis minėtoje srityje, nesumuojant vienu metu vykdomų projektų/sutarčių trukmių);
2) patvirtintą kvalifikaciją programavimo srityje.
	1) gyvenimo aprašymas (parengtas pagal pirkimo sąlygų 4 priedą); 
2) galiojantis PHP arba  kitas lygiavertis   tarptautiniu mastu pripažįstamas sertifikatas informacinių sistemų programavimo srityje.

	3.
	Tiekėjas turi veikiančią informacijos saugos valdymo sistemą, atitinkančią ISO/IEC 27001:2023 / LST EN ISO/IEC 27001:2033 arba lygiaverčio standarto reikalavimus. 

	Galiojantis ISO/IEC 27001:2023 / LST EN ISO/IEC 27001:2033 sertifikatas arba  kitas lygiavertis   dokumentas.


4. Kitos pastabos:
· jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· tiekėjas gali remtis kitų ūkio subjektų pajėgumu tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumo;
· Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimu.
5. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.


